Dôvodov, prečo je váš notebook pomalší, ako keď ste ho kupovali, môžu byť stovky. Existujú však kroky, ktoré môžu čiastočne pomôcť notebook, resp. počítač zrýchliť. Pri lacných notebookoch alebo menej výkonných modeloch je problémom malá operačná pamäť – RAM. Samotný operačný systém zaberie z tejto pamäte tak 1 GB, novšie verzie Windowsu aj viac. Riešením tak môže byť rozšírenie RAM pamäte alebo obmedzenie množstva operácií, ktoré notebook vykonáva súčasne na pozadí. V prehliadači tak budete mať otvorené 2 karty namiesto 5. Spomaľovať môže počítač aj vírus alebo mechanické znečistenie počítača, vtedy sa môže systém prehrievať. Pomôcť môže takisto, ak disk, na ktorom je aj OS prečistíme, resp. súbory presunieme z C-disku na D-disk. Pomôcť môže aj defragmentácia disku a vypnutie spustených aplikácií na pozadí. Ak nepomôže nič z týchto krokov, potrebné je systém vrátiť do výrobných nastavení alebo si obstarať nový a výkonnejší notebook.\r